Diari Oficial de la Generalitat Valenciana


Sumari del DOGV 6137, del 04-11-2009 (2009/12014)

Informació pública de l'alternativa tècnica per a la gestió indirecta del Programa d'Actuació Integrada en sòl urbà residencial PERI-5 del Pla General d'Ordenació Urbana de l'Alcora.
--------------------------------------------------------------------------------------------------------------------------------------------------------------------------------------

### Dades del document

Número de DOGV
:   6137

Data del DOGV
:   04-11-2009

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2009/12090


Data del document
:   26-10-2009

Organisme emissor
:   Vivirbur, SL

Tipus de document
:   Informació Pública

Descriptors 

:   * Alcora, l'
    * empresa privada
    * pla d'urbanisme

Informació pública de l'alternativa tècnica per a la gestió indirecta del Programa d'Actuació Integrada en sòl urbà residencial PERI-5 del Pla General d'Ordenació Urbana de l'Alcora. [2009/12249]  
L'Ajuntament de l'Alcora, per acord del Ple adoptat en sessió del dia 29 d'abril de 2009, va aprovar les bases particulars per al desenvolupament per gestió indirecta del Programa d'Actuació Integrada del PERI-5, del Pla General d'Ordenació Urbana d'esta població, i també es va acordar convocar a concurs este programa, que es va remetre per a la publicació l'anunci d'este en el Diario Oficial de la Unión Europea de 27 de juliol de 2009 i publicat en el Diari Oficial de la Comunitat Valenciana número 6070, del 3 d'agost de 2009.  
Vivirbur, SL, interessada en participar en l'expressat concurs i per a donar compliment al que establix l'article 134 de la Llei 16/2005, de 30 de desembre, Urbanística Valenciana, sotmet a informació pública l'alternativa tècnica de la proposició, que en compliment dels articles 134.1 i 126.1 a i f de la Llei Urbanística Valenciana, es compon dels documents següents:  
- Memòria del programa  
- Pla de reforma interior  
- Projecte d'urbanització  
La informació pública de estos documents s'efectua mitjançant la protocol·lització a la notaria de Luisa J. Feijoo Martín, amb domicili a L'Alcora (Castelló), carrer dels Ferrerets, número 32, mitjançant acta degudament autoritzada. Una còpia d'estos també obrarà a l'Ajuntament de l'Alcora.  
D'acord amb l'article 134 de la llei esmentada i l'article 293 del Reglament d'Ordenació i Gestió Territorial i Urbanística (Decret 67/2006, de 12 de maig, del Consell) comptador del 27 d'octubre de 2009, este inclòs, qualsevol persona podrà consultar la documentació en l'Ajuntament i en la notaria citada, de dilluns a divendres en els respectius horaris d'obertura al públic i es podran formular al·legacions en relació amb esta, que es presentaran, en l'Ajuntament o en la notaria; el termini de presentació d'al·legacions serà d'un mes des de la publicació d'este anunci en el Diari Oficial de la Comunitat Valenciana. Durant el període d'informació pública, la mercantil esmentada posa a disposició de les persones interessades a un membre de l'equip redactor dels documents per a l'aclariment de dubtes, conceptes i altres qüestions relacionades amb estos. Per a sol·licitar entrevista bastarà amb cridar al telèfon 679 231 571 i preguntar per Alejandro Medina Lozano.   
Es preveu un termini per a l'execució del programa de trenta-tres mesos, des de l'acord del Ple municipal pel qual s'acorda l'inici.   
Sense perjudici de l'anterior i als efectes del compliment de la competitivitat i lliure concurrència a què es referix l'article 168.1.a de la Llei Urbanística Valenciana, en el mateix termini, les companyies subministradores privades de servicis, la previsió de les quals es conté en el projecte d'urbanització exposat al públic, podran formular, sobre les seues necessitats d'infraestructura, propostes de conveni en el qual reflectisquen les condicions de posada a disposició de les instal·lacions i canalitzacions, de garantia de qualitat i de contraprestació, tot això d'acord amb les disposicions vigents.  
L'Alcora, 26 d'octubre de 2009.- Els administradors mancomunats de Vivirbur, SL: Alejandro Medina Lozano i Francisco Javier García Blasco.